CELEX: E2011P0005
Language: el
Date: 2011-02-24 00:00:00
Title: Προσφυγή που ασκήθηκε στις 24 Φεβρουαρίου 2011 από την Εποπτεύουσα Αρχή της ΕΖΕΣ κατά της Νορβηγίας (Υπόθεση E-5/11)

28.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 125/13
            
         Προσφυγή που ασκήθηκε στις 24 Φεβρουαρίου 2011 από την Εποπτεύουσα Αρχή της ΕΖΕΣ κατά της Νορβηγίας
   (Υπόθεση E-5/11)
   2011/C 125/11
   Στις 24 Φεβρουαρίου 2011, ασκήθηκε προσφυγή στο Δικαστήριο της ΕΖΕΣ κατά της Νορβηγίας από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Ólafur Jóhannes Einarsson, που ενήργησαν ως αντιπρόσωποι της Εποπτεύουσας Αρχής της ΕΖΕΣ, Rue Belliard 35, 1040 Βρυξέλλες, Belgium.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να αναγνωρίσει ότι:
   
               1)
            
            
               Το Βασίλειο της Νορβηγίας, παραλείποντας να θεσπίσει, εντός της καθορισμένης προθεσμίας, τα μέτρα που είναι αναγκαία για να εντάξει στην έννομη τάξη του:
               
                           α)
                        
                        
                           την πράξη που αναφέρεται στο σημείο 56ιεα του κεφαλαίου V του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα], όπως προσαρμόστηκε στη συμφωνία ΕΟΧ με το πρωτόκολλο 1, και
                        
                     
                           β)
                        
                        
                           την πράξη που αναφέρεται στο σημείο 56ιεα του κεφαλαίου V του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 2038/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με την πολυετή χρηματοδότηση της δράσης του Ευρωπαϊκού Οργανισμού Ασφάλειας της Ναυσιπλοΐας για την καταπολέμηση της ρύπανσης από τα πλοία, και για την τροποποίηση του κανονισμού (ΕΚ) αριθ. 1406/2002], όπως προσαρμόστηκε στη συμφωνία ΕΟΧ με το πρωτόκολλο 1, παρέβη τις υποχρεώσεις που υπέχει δυνάμει του άρθρου 7 της συμφωνίας ΕΟΧ.
                        
                     
         
               2)
            
            
               Να διατάξει το Βασίλειο της Νορβηγίας να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η Εποπτεύουσα Αρχή της ΕΖΕΣ υποστηρίζει ότι το Βασίλειο της Νορβηγίας δεν ενέταξε στην έννομη τάξη του τον κανονισμό (ΕΚ) αριθ. 2038/2006 και τον κανονισμό (ΕΚ) αριθ. 1406/2002, εντός της προθεσμίας που ορίζουν οι αποφάσεις της μεικτής Επιτροπής του ΕΟΧ αριθ. 52/2007 και αριθ. 81/2003, αντίστοιχα.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Νορβηγία όφειλε να έχει ήδη ενσωματώσει τον κανονισμό (ΕΚ) αριθ. 1406/2002 και τον κανονισμό (ΕΚ) αριθ. 2038/2005 τουλάχιστον πριν από επτά και πριν από τρεισήμισι χρόνια αντίστοιχα. Συνεπώς, εκτιμά ότι η νορβηγική κυβέρνηση είχε στη διάθεσή της επαρκή χρόνο για να θεσπίσει τα αναγκαία μέτρα για την ένταξη των κανονισμών στην έννομη τάξη της, και ότι παρέβη τις υποχρεώσεις που υπέχει δυνάμει του άρθρου 7 της συμφωνίας ΕΟΧ.